שיחה:ארתור שפנייר

message: בערך רשום "ארתור למד בגימנסיה על שם המלך וילהלם במגדבורג.", אך אין קישור מהמילה וילהלם. הייתי מעוניין לדעת במי משני הקיסרים הקרויים בשם וילהלם מדובר. חוץ מזה מדובר בערך יפה מאוד. ברוקס • שיחה • המורשת העולמית. פשוט עולמית! 21:56, 18 באפריל 2009 (IDT)
replies: text: שוב תודה. עברתי על אנציקלופדיות והנה תשובתי המעודכנת. העיר מגדבורג הייתה שייכת לפרוסיה. וילהלם הראשון היה מלך פרוסיה, לפני שהיה לקיסר. סביר להניח שהגימנסיה נקראה על שמו של המלך וילהלם, כשהיה עדיין מלך, ושמה לא השתנה גם לאחר שהמלך וילהלם הפך לקיסר וילהלם. בדקתי בגוגל, והגימנסיה עדיין קיימת, ועדיין נקראת על שמו של המלך וילהלם. לפיכך, אני מבטלת את התיקון לקיסר ומחזירה מלך, ועושה קישור לוילהלם הראשון. אם הגרמנים משאירים את השם מלך, אין סיבה שבתרגום שלי אכתוב קיסר, רק משום שהוא הפך לקיסר. אני בסך הכול מתרגמת את שם הגימנסיה, ואני צריכה לתרגם בנאמנות מה שכתוב במקור הגרמני. תודה על ההתעניינות. רוניתש - שיחה 20:30, 19 באפריל 2009 (IDT)
thread_title: וילהלם

message: אני שמחה לבשר שסוף סוף קיבלתי תמונה של ארתור שפנייר מספריית המדינה בברלין. התמונה נשלחה בדוא"ל, והתבקשתי לציין את מקור התמונה בספרייה זו, ואת מספר המדף שלה, וכך רשמתי ברשיון. רוניתש - שיחה 11:05, 31 ביולי 2009 (IDT)
thread_title: תמונה

message: יופי של ערך, יש לי כמה הערות:
# - "התמנה יוהנס פול (Pohl), חבר המפלגה הנאצית." ה-Pohl הזה נראה לי מיותר שם.
# אני שוקל עם עצמי האם אזכור "דוד צבי בנעט, שהיה ידידו, חנוך אלבק ויצחק בער." רלוונטי בערך הזה.
# (לבית להמן) - גם לגבי זה אני מתחבט.
# הפיסקה שמתחילה ב-"בשנת 1939 החליט שפנייר לבקש מקלט זמני באמסטרדם" - לא הצלחתי להבין האם היא קרתה אחרי או במקביל למה שכתוב שתי פסקאות מעליה. 
פשוט ערך נהדר ברמה גבוהה. תומר א. - שיחה 23:17, 19 באפריל 2009 (IDT)
replies: text: שלום תומר. תודה על ההערות ועל המחמאות. והנה תשובותיי:
1. כתבתי POHL משום שאין זה כתיב שגרתי לתעתיק "פול". ואם מישהו ירצה לחפש חומר על האיש הזה בלועזית כדאי שיידע מהו הכתיב הלועזי.
2. בנעט, אלבק ובער הם מגדולי החוקרים בתחומם. הזכרתי את שמם כדי להראות את מעלתו של שפנייר. מאחר ששפנייר אינו מוכר כל כך היום (משום שכתב בגרמנית), הזכרת שמם של עמיתיו למחקר מלמדת על רמתו המחקרית. 
3. לבית להמן, הזכרתי את זה למען הדיוק. בדרך כלל, כאשר מזכירים בביוגרפיה שם של אשת איש, מזכירים את שמה לפני נישואיה.
4. מובן שמה שקרה בשנת 1939 קרה אחרי הפסקה שלפני הקודמת. קודם הוא היה במחנה ריכוז, אחר כך שוחרר אבל המתין בגרמניה לקבלת אשרת כניסה לארצות הברית. אחר כך היגר לאמסטרדם והמשיך במאמציו לקבל אשרה. 
אני מקווה שעניתי להערותיך. רוניתש - שיחה 00:26, 20 באפריל 2009 (IDT)

text: נראה לי שאכן יש טעם לכתוב Pohl בסוגריים, כי הכתיב העברי איננו "פוהל", ולכן רצוי לספק ידע נוסף לקורא. אלדד • שיחה 00:30, 20 באפריל 2009 (IDT)
thread_title: מקבץ הערות

message: יש בידינו גלויה ששלח ארתור שפנייר בעברית לירושלים לסבי ד"ר דניאל גולדשמידט. הגלויה נשלחה מאמסטרדם, 5 בינואר 1940 ! , שם הוא מספר על המתנה לאישור להגיע לסינסינטי, עבורו ועבור מלומדים אחרים. אפשר לקבל סריקה באימייל- avrahamf@gmail.com. אם יש עניין אפשר לצרפה לערך.
replies: text: תודה רבה על התמונות ששלחת לי בדואל. העליתי אותן לאתר ויקיפדיה והכנסתי לערך. עדיין לא סיימתי את הטיפול ועדכון הערך. רוניתש - שיחה 01:44, 29 בספטמבר 2015 (IDT)
replies: text: :עדכנתי את הערך בפרטי האנשים שבגלויה. תודה לאברהם פרנקל, נכדו של ד"ר דניאל גולדשמידט, על משלוח הגלויה ועל הפרטים שסיפק על כמה מן האנשים המוזכרים בה. כמה מן הפרטים התבררו בעזרתה של הגב' אמיליה וייל, בתו של ד"ר ד. גולדשמידט. רוניתש - שיחה 00:16, 4 בנובמבר 2015 (IST)
thread_title:  גלויה מרגשת 

message: הערך טוב מאד ובכל זאת עניין מהותי אחד. בתחילת הערך מוצג שפנייר כ'ספרן וחוקר מדעי היהדות'. סיווג אומלל זה הוא שהביא להרצחו בידי הנאצים. ניתן לתקן זאת על ידי הפיכת הסדר: שפנייר היה חוקר מדעי היהדות יהודי-גרמני וספרן.
 85.65.157.60 00:19, 16 באוקטובר 2015 (IDT)
replies: text: תודה על ההערה אבל הניסוח שהצעת פשוט לא מצלצל טוב. עדיף להקדים את המילה הקצרה. עובדה היא ששפנייר היה ספרן רוב ימיו. הבעיה לא הייתה רק במקצועו כספרן אלא בעובדה שהנאצים הורידו את הסיווג של המוסד שבו הוא לימד. רוניתש - שיחה 00:12, 4 בנובמבר 2015 (IST)
thread_title:  תיקון עוול